ועדת החקירה בנושא איתור והשבת נכסים של נספי השואה, כנסת 16, פרוטוקול מספר 19, 2005-02-07 12:00

קולט אביטל: בוקר טוב לכולם.

קולט אביטל: אני מתכבדת לפתוח את ישיבת ועדת המשנה של ועדת העלייה והקליטה.

קולט אביטל: היה היתה ועדת חקירה.

קולט אביטל: ולפי החלטת הכנסת אין יותר ועדות חקירות.

קולט אביטל: בועדת החקירה ניתנה לה סטטוס קבוע כוועדת משנה קבועה בכנסת, כדי לסיים את העבודה שאותה התחלנו היום כמעט חמש שנים.

קולט אביטל: אנחנו נמשיך לעבוד באותה מתכונת בלי שאנחנו קוראים לעצמנו ועדת חקירה.

קולט אביטל: אני הייתי רוצה לייחד את הישיבה הזאת לשני נושאים.

קולט אביטל: אתנו נמצאים היום האפוטרופוס הכללי ואתנו נמצאים ארגונים ונציגים של ניצולי שואה.

קולט אביטל: הייתי רוצה לחלק את הישיבה לשניים.

קולט אביטל: הייתי רוצה למסור לכם, ולו בקצרה, דיווח על הדו"ח שפרסמנו, בעיקר על המסקנות.

קולט אביטל: אבל יתרה מזאת, הייתי רוצה לייחד את הדיון הזה למה שעומד לקרות עכשיו, או יותר נכון, מה עלינו לעשות כדי שהדו"ח הזה לא יישאר בגדר מילה כתובה בלבד, אלא שכל אותם האנשים ששמותיהם נמצאים ברשימה ושיוכיחו את זכאותם יוכלו גם לקבל טיפול נאות, וגם לקבל התייחסות וגם לקבל בסופו של דבר את הכסף, אבל במונחים ריאליים.

קולט אביטל: כמה מילים על הדו"ח עצמו.

קולט אביטל: אנחנו לפני שלושה שבועות קיימנו בחדר הזה מסיבת עיתונאים.

קולט אביטל: פרסמנו את הדו"ח, פרסמנו את המסקנות ובו זמנית פרסמנו באתר הכנסת רשימה שמית, שכוללת תשעת אלפים שמות.

קולט אביטל: ביניהם ששת אלפים שמות שלגביהם אנחנו יודעים בביטחה שמדובר באנשים שזכאים לפי קריטריונים שנקבעו, לקבל את הכסף, את הירושה.

קולט אביטל: שלושת אלפים שמות נוספים אנחנו לא בטוחים.

קולט אביטל: יש לנו סימני שאלה.

קולט אביטל: אנחנו לא יודעים אם באמת נספו בשואה או לא.

קולט אביטל: אבל אנחנו מצאנו לנכון בכל זאת לפרסם את השמות.

קולט אביטל: אנחנו לא פרסמנו פרטים של החשבונות כי היינו מנועים מכך על ידי אותו הסכם שחתמנו עם הבנקים, שהוא הסכם לסודיות.

קולט אביטל: אבל יש בידנו מדיה אלקטרונית, קלטת, שבה יש כל חשבון משוחזר עד כמה שיכולנו, מיום פתיחתו עד יום סיומו, עד בעצם סוף ספטמבר 2004.

קולט אביטל: ולכל חשבון כזה אנחנו חושבים שאם יבוא היורש, כמה אדם כזה צריך לקבל.

קולט אביטל: את הקלטת הזו אנחנו מוסרים היום ליושב ראש הכנסת.

קולט אביטל: היום אחר הצהרים אני אפגש עם שרת המשפטים.

קולט אביטל: ואם שרת המשפטים תאמר שהיא מוכנה לקבל את החומר הזה לידיה כדי לתת לו טיפול נוסף, הרי שנמסור לה את אותה את אותה הקלטת עם כל אותם הפרטים של כל חשבון וחשבון.

קולט אביטל: לגבי מסקנות הדו"ח – רק בשלוש מילים.

קולט אביטל: כולם כבר שמעו על כך.

קולט אביטל: אנחנו מצאנו בסך הכל שלא המדינה ולא הבנקים נהגו בצורה לגמרי הוגנת.

קולט אביטל: אני לא רוצה לייחס לזה כוונות זדוניות.

קולט אביטל: אבל אני חושבת שבסך הכל, במשך הרבה מאוד שנים, הוערמו קשיים בפני היורשים, בפני אלה שפנו.

קולט אביטל: עובדה היא, שאם העבודה הזו היתה נעשית על ידי גורם ממשלתי לא היתה צריכה לקום ועדת חקירה.

קולט אביטל: אבל היום העובדות ידועות.

קולט אביטל: אנחנו לא פה כדי להפנות אצבע מאשימה.

קולט אביטל: אנחנו פה כדי לפנות לממשלה ולבנקים לקבל על עצמם אחריות וליישם את מסקנות הדו"ח.

קולט אביטל: אני רוצה להשלים את המידע הזה בשני דברים נוספים.

קולט אביטל: דבר ראשון, המסקנות האלה אושרו על מליאת הכנסת, כך שהם קיבלו תוקף על ידי מליאת הכנסת.

קולט אביטל: דבר שני, אנחנו צריכים לעבור לחקיקה.

קולט אביטל: יש הצעת חוק ממשלתית שכנראה תידון היום במליאת הכנסת, ויש הצעת חוק פרטית שלי.

קולט אביטל: אני אנסה להגיד לכם במה הדברים שונים אחד מהשני.

קולט אביטל: אנחנו סברנו, בזמן שעסקנו בחקירה הזאת, שצריך להיות גוף שמיישם את הדו"ח.

קולט אביטל: פנינו בזמנו לשר המשפטים יוסי ביילין, הוא הקים יחידה במשרד המשפטים שמטרתה היתה לא רק לטפל ביורשים אלא גם לחפש אותם.

קולט אביטל: זו יחידה טובה עם אנשים מקצועיים.

קולט אביטל: אני אישית וחבריי חשבו גם כן שאת היחידה הזאת צריך לתגבר, לתת לה את הכלים, לתת לה את האפשרות להתחיל לעבוד.

קולט אביטל: מאותו רגע שנניח היום הייתי מוסרת לשרת המשפטים את הקלטת, כל מה שעל אותה יחידה היה לעשות זה להכניס את הקלטת למחשב, וכל מי שיפנה אליה, התיק נמצא שם עם כל המידע.

קולט אביטל: כך גרסנו ולשם כך גם הגשתי הצעת חוק שנדחתה על ידי משרד המשפטים או על ידי משרד המשפטים הקודם, כי הוא חשב שהיחידה שתטפל בנושא לא תהיה במשרד המשפטים, אלא שיקום גוף, מעין חברה ממשלתית, שבראשה יעמדו שופטים, גוף כמה שיותר אובייקטיבי, ושהגוף הזה יטפל גם בצורה יותר אובייקטיבית אבל גם בצורה יותר מהירה ויותר יעילה מאשר מסוגלת פקידות ממשלתית לעשות.

קולט אביטל: אני אינני רוצה לפגוע חלילה באף אחד מהנוכחים פה, אני בסך הכל מצטטת מה שאמר לי שר המשפטים בזמנו.

קולט אביטל: הצעת החוק הזו, אני מוכרחה להגיד, נעשתה עבודה מאוד יסודית במשרד המשפטים.

קולט אביטל: זו הצעת חוק מאוד כוללנית.

קולט אביטל: אם אכן הצעת החוק תאושר על ידי מליאת הכנסת, היא אושרה על ידי מליאת הממשלה, אם היא תאושר על ידי מליאת הכנסת, כי אז יקום גוף שיוכל לתת טיפול נכון לפניות של הציבור.

קולט אביטל: יחד עם זאת, יש באותו החוק, ואני אמרתי את זה מההתחלה, ובעצם אני לא היחידה, סעיף אחד שמבחינתנו הוא מאוד מאוד פרובלמטי, ושלו כולנו כאן נתנגד ונגיש הסתייגויות.

קולט אביטל: מדובר בסעיף 13 בהצעת החוק שאומר בין היתר שהשערוך יינתן בידי איזה קבוצה של שופטים.

קולט אביטל: דהיינו, כל העבודה שאנחנו עשינו עם גורמים בינלאומיים, עם גורמים מקצועיים בנושא השערוך, כל העבודה של הוועדה שלנו תלך לטמיון.

קולט אביטל: ולכן, בנפרד הגשתי הצעת חוק שמונחת לפניכם, כדי שגם השערוך הזה יהפוך לחוק, כך שאנשים באמת יוכלו לקבל את הכסף בערכו הריאלי.

קולט אביטל: אני רוצה באמת להסביר לאנשים במה דברים אמורים.

קולט אביטל: נניח שאדם הפקיד כסף, נניח אלף שטרלינג, ב-1938, לפי החשבון כפי שהוא היום, וגם במשרד האפוטרופוס יודעים שהדבר הוא לא ריאלי, לפי שזה מוערך היום במשרדי האפוטרופוס מגיע לאותו אדם אולי אולי עד תשעת אלפים שקל.

קולט אביטל: אולי.

קולט אביטל: לפי מה שאנחנו מבינים, לאדם כזה צריך להגיע לפחות שלוש מאות אלף שקל.

קולט אביטל: זה ההפרש הקטן.

קולט אביטל: וזה הפרש מאוד מאוד משמעותי לאנשים שמחכים לכסף הזה מזמן.

קולט אביטל: במרוצת ועדת עבודת החקירה הופיעו בפני הוועדה גם החשב הכללי.

קולט אביטל: וגם החשב הכללי חשב אז שאת הכסף צריך לשערך.

קולט אביטל: אם זכרוני אינו מטעה אותי, וזה נמצא בכל הפרוטוקולים, אם בידי האפוטרופוס היום רכוש בבנקים בסך משהו כמו מיליון שקל, לפי דעתו של החשב הכללי צריך להכפיל את זה במכפלה של עשרים ושמונה, זאת אומרת, פלוס מינוס מה שהיה צריך להיות היום בידיכם זה עשרים ושמונה מיליון.

קולט אביטל: אנחנו סבורים אחרת.

קולט אביטל: אנחנו סבורים שאת המכפלה הזאת צריך לעשות אחרת.

קולט אביטל: וזה אחד מהמאבקים שאנחנו נרצה להוביל.

קולט אביטל: דבר אחרון בדברי הפתיחה שלי.

קולט אביטל: אנחנו בעצם עשינו דבר שאנחנו חושבים שהוא שירות גדול מאוד לציבור, והדבר הזה הוא שפרסמנו את רשימת הזכאים לפי מה שאנחנו הבנו.

קולט אביטל: הרשימה, אגב, נמצאת גם באתר הכנסת, אבל מי שירצה כדי להביא אותה לבתי אבות או למקומות מרכזיים כדי שניצולי שואה יוכלו לגשת לראות אותה, נוכל למסור לכם חוברת מתוקנת, מעודכנת.

קולט אביטל: נפל בזמנו איזה שהיא טעות.

קולט אביטל: מאז שאנחנו פרסמנו את הרשימה אנחנו מוצפים אלפי פניות.

קולט אביטל: אני רוצה להגיד לכם בסיפוק ובהמון המון שמחה שהמון אנשים מצאו את שמות בני המשפחה, כולל אנשים שהגיעו מהעלייה מרוסיה ומלטביה.

קולט אביטל: אני יודעת שהיתה סקפטיות.

קולט אביטל: את תעשי את העבודה הזאת, ובסוף לא יימצאו יורשים.

קולט אביטל: אז אני שמחה להודיע לכם שהרבה מאוד אנשים מצאו שמות.

קולט אביטל: ואנחנו כאן בכנסת מוצפים פניות.

קולט אביטל: ואין לנו למי לפנות.

קולט אביטל: אז סברנו שצריך בינתיים וכשלב ביניים להפנות אותם לאפוטרופוס.

קולט אביטל: אני מבינה שבידי האפוטרופוס אין כלים לטפל בכל הפניות האלה.

קולט אביטל: המטרה שלנו היום היא איך אנחנו מתקדמים הלאה.

קולט אביטל: לאן אנחנו צריכים להפנות את הציבור, מה אנחנו יכולים לעשות, ובעיקר איך אנחנו יכולים לדאוג שהדו"ח הזה גם ייושם.

קולט אביטל: אחרון אחרון חביב.

קולט אביטל: אני רוצה לנסות לתקן אולי רושם רע שנוצר בציבור.

קולט אביטל: נכון, אנו סבורים שממשלות ישראל לדורותיהן אחראיות לכך שהמצב הזה נשאר כפי שהוא, והיו ערמות של תיקים שאף אחד לא עבר עליהן במשך הרבה מאוד שנים.

קולט אביטל: אבל אני כן רוצה לציין שהאפוטרופוס, עורך דין שקר ועורכת דין פרקש, מהיום שהתחילה לפעול הוועדה, פעלו אתנו בשיתוף פעולה מלא.

קולט אביטל: ביוזמת השר ביילין בזמנו נלקח צוות של אחד עשרה איש אם אני לא טועה, שהתחילו לסקור את התיקים.

קולט אביטל: בעוד בהתחלה חשבו שאין סבירות שאין שם תיקים, נמצאו שם לפחות עשרים אחוז מבין שבע עשרה אלף התיקים שנמצאים אצל האפוטרופוס כתיקים של זכאים שאנחנו יודעים שאלה אנשים שנספו בשואה.

קולט אביטל: היום יש לנו קצת יותר כלים, כי גם הרשימה ביד ושם התפרסמה.

קולט אביטל: והרשימה הזו נתנה גם לנו וגם לרואי החשבון לעשות הצלבות ולראות שאם באמת תיק מסוים על שם מסוים, אם אנחנו מצאנו אותו, ואם גם הוא נמצא ברשימת הנספים ביד ושם, פירושו שזה האיש ואלה היורשים שלו הם אלה שזכאים לקבל את הירושה.

קולט אביטל: אנחנו את שלנו עשינו.

קולט אביטל: ועכשיו אנחנו רוצים לדעת איך אנחנו מתקדמים הלאה.

קולט אביטל: כי אנחנו כחברי ועדה לא התחלנו לטפל בנושא הזה כדי שיהיה איזה דו"ח יפה שיקשט איזה שהוא מדף באיזו שהיא ספרייה, ולא כדי לקבל איזו ברכה באיחור רב מהתקשורת.

קולט אביטל: אנחנו רוצים לדעת שיש לנו שותפים בממשלה, ושהממשלה הזאת תדאג אחרי שישים שנה או יותר, שהעוול הזה יתוקן.

קולט אביטל: אלה דברי הפתיחה שלנו.

קולט אביטל: ואני רוצה לשאול חברי כנסת אחרים אם הם רוצים גם להגיד כמה מילים.

קולט אביטל: חבר הכנסת סולודקין ואחריה חבר הכנסת זאב.

מרינה סולודקין: אחרי המעשה שוועדת חקירה מיוחדת בראשות קולט אביטל עשתה מה שכולנו רוצים זה לראות את יישום הדו"ח.

מרינה סולודקין: ומה שמדאיג אותי מאוד שעד היום אנחנו לא שמענו לא על איזה גוף יהיה, לא מי יהיה אחראי.

מרינה סולודקין: שום תגובה.

מרינה סולודקין: ובכלל יש לי רושם, כמו שבהרבה מקרים אחרים שאני מתעסקת כנציגת העולים בליכוד ובכנסת, שמחכים שאנשים ימותו.

מרינה סולודקין: ואני חושבת שזה חמור מאוד.

מרינה סולודקין: לא רק את החוקים אנחנו צריכים לעשות.

מרינה סולודקין: אנחנו היום צריכים להחליט מי הכתובת ליישום הדו"ח.

מרינה סולודקין: ואני לא רוצה לצאת מכאן ולשמוע שלאפוטרופוס הכללי אין כלים.

מרינה סולודקין: למשרד המשפטים אין כלים.

מרינה סולודקין: לכולם אין כלים.

מרינה סולודקין: אני רוצה את הכלים האלה וכתובות.

מרינה סולודקין: תודה.

קולט אביטל: תודה רבה.

קולט אביטל: חבר הכנסת נסים זאב בקשה.

נסים זאב: אני רק רוצה לחזק.

נסים זאב: אני אומר, מלאכה כל כך ארוכה, ישיבות ארוכות בראשותה של חברת הכנסת קולט אביטל, היא עשתה פה עבודת קודש ממש, כדי להגיע למצב של , הייתי אומר, של עריכה מסודרת ולהגעה למסקנות.

נסים זאב: ועכשיו אנחנו בעצם עומדים במצב שהזורעים בדמעה ברינה יקצורו.

קולט אביטל: תודה רבה.

קולט אביטל: פרופסור יוסי כץ, אתם בודאי כולכם מכירים אותו, הוא האיש שכתב את הספר הראשון שבעטיו ובגללו התחלנו את החקירה הזאת.

447: רק מילה אחת.

447: אני חושב שאני אביע את דעתם של נציגי הארגונים פה.

447: הם מצאו את עצמם במצב שאין להם כתובת.

447: וכמו שאת אמרת, וחברת הכנסת סולודקין אמרה מקודם, אנחנו חייבים לצאת בתום הישיבה הזאת עם כתובת.

447: גם כתובת זמנית.

קולט אביטל: תודה רבה.

קולט אביטל: חברת הכנסת לשעבר ענת מאור, תודה על זה שבאת אלינו היום.

509: אני רוצה בקצרה קודם כל מאוד לברך את חברת הכנסת קולט אביטל על המפעל האדיר והחשוב שבא לעשות צדק קודם כל מוסרי, וגם היסטורי.

509: אנחנו יודעים שאם אנחנו דורשים ממדינות אחרות ואנחנו לא מבצעים את זה קודם כל בביתנו בישראל, זה גם חטא מוסרי וגם מעשי.

509: ואנחנו יודעים שחברי כנסת פעמים רבות נרתעים.

509: בעצם זה מפעל.

509: זה מפעל ענק.

509: ואם לא היה מישהו שמרים את המקל, וכל חברי הוועדה שהתמסרו לזה זה לא היה יוצא.

קולט אביטל: החוק לא שלם או לא מיושם?

509: החוק מיושם.

509: אבל יש פער בין מה שאלה שנפגעו בשואה ומקבלים מהמדינה לעומת מי שמקבלים מגרמניה.

509: ואת התיקונים האלה צריך להשלים.

509: אני רוצה לעדכן את חברת הכנסת קולט אביטל וחברי הכנסת, שאחד מיושבי ראש העמותה לא התאפק, וכששר החוץ באמת ציין בטקס באו"ם בשישים שנה לרצח הנתעב, הוא כתב מאמר לעיתון הארץ והתריע שכשהיו היה שר אוצר הוא לא נתן להשלים את החוק.

509: ואני פונה לכנסת, וכמובן לממשלה, לעשות השוואה גם לאותם ילדים שסבלו בשואה.

509: זה המעט שיכולים לעשות.

ראול טייטלבאום: שמי ראול טייטלבאום.

ראול טייטלבאום: אני ממרכז הארגונים של ניצולי השואה וקצת חוקר בסוגייה הזאת.

ראול טייטלבאום: אני קצת רוצה לקלקל את האווירה של ברכות.

ראול טייטלבאום: לאף אחד לא מגיע שום ברכה.

ראול טייטלבאום: הפרשה הזאת של נכסי ניצולי שואה בישראל היא אחת השערוריות הגדולות, השוללות מישראל כמדינה לדבר בעולם בשם השואה וניצוליה.

קולט אביטל: לכן זו החלטת מיעוט.

ראול טייטלבאום: אבל עצם העובדה שמישהו יכול להעלות את ההצעה הזו.

ראול טייטלבאום: אני מוכרח לומר שאינני מבין, והייתי שואל כאן את חברת הכנסת קולט אביטל, לא מבין בכלל שהנושא העיקרי בעצם, זה הנכסים, שהועלה בעקבות המחקר של פרופסור כץ, ושבגלל זה הוקמה בכלל ועדת החקירה, נדחה ולא טופל.

ראול טייטלבאום: זה בכלל לא טופל.

ראול טייטלבאום: אין שום מסקנות, אין שום דבר.

קולט אביטל: על מה אתה מדבר?

ראול טייטלבאום: על הנכסים.

קולט אביטל: אתה מדבר על נכסי דלא ניידי?

קולט אביטל: הוועדה ממשיכה לעבוד.

ראול טייטלבאום: כן, אבל אני מתפלא בכלל על סדר עדיפות שלא מקובל פשוט.

ראול טייטלבאום: למה הוועדה התחילה לטפל בבנקים ולא בנכסי דלא ניידי, למה לא עשתה את זה במקביל, כאשר מראש היה ידוע שמדובר ביחד של אחד על עשר או שתיים על עשר בין בנקים לנכסים.

קולט אביטל: אפשר לקצר בקשה כי יש עוד דוברים?

ראול טייטלבאום: לא מובן לי סדר העדיפות הזה.

משה נתיב: תודה רבה גבירתי יושבת הראש.

משה נתיב: אני חבר הנהלת מרכז הארגונים של ניצולי השואה.

משה נתיב: והיום קיימנו ישיבה ודנו בדו"ח שפורסם על ידי הוועדה.

משה נתיב: וקיבלנו מספר החלטות.

משה נתיב: והייתי רוצה בפומבי פה, קבל עם ועדה להסביר את ההחלטות שקיבלנו.

משה נתיב: אנחנו דורשים שהוועדה תמשיך בעבודתה במעמד של ועדת חקירה, ולא במעמד רגיל, ושתפרסם יותר אינפורמציה על היורשים.

משה נתיב: אני אתן דוגמה.

משה נתיב: היום מה שמפרסמים, מפרסמים את השם ושם משפחה.

משה נתיב: יש גם כתובות לפעמים, העיר, ויש לפעמים גם שם האב.

משה נתיב: כמה שאפשר להוסיף.

משה נתיב: כי יש המון שמות שדומים אחד לשני.

משה נתיב: ואם תוסיפו יותר פרטים, וזה אפשר לעשות.

משה נתיב: אין בעיה.

משה נתיב: אומרים לי שהאינפורמציה הזו ישנה, ואנחנו מבקשים עד כמה שאפשר להוסיף אותה ולפרסם אותה.

משה נתיב: דבר נוסף שאנחנו מבקשים, שהוועדה תמשיך בנושא הנדל"ן.

משה נתיב: כי לפי דעתנו בנדל"ן נמצא עיקר הרכוש, לאו דווקא בבנקים.

משה נתיב: ולעשות את זה עד כמה שאפשר בהקדם.

משה נתיב: היות ואנחנו מרגישים אדישות שקיימת כלפי ניצולי השואה, גם בצורת הטיפול כפי שהזכיר מר ראול קודמי שדיבר, שלקח כל כך הרבה זמן עד שמדינת ישראל התחילה לטפל בזה.

משה נתיב: אנחנו חושבים להתחיל בקמפיין ציבורי.

משה נתיב: גם כלפי הציבור, לעורר קצת את הציבור, וגם את מוסדות המדינה.

משה נתיב: אנחנו נעזור לכם בנושא הזה אם תצטרפו אלינו לוועדה, להביא למודעות גדולה יותר ועל ידי זה לזרז ולטפל בדבר, ולכן להגיע באמת לחקיקה ולפתור את הבעיה.

קולט אביטל: תודה רבה.

קולט אביטל: חבר הכנסת לשעבר יגאל ביבי, שהיה גם חבר ועדת החקירה בכנסת הקודמת, בקשה.

522: אני רוצה לברך את קולט ואת חברי הוועדה על העבודה הנפלאה שהייתי עד לה חלק מהתקופה.

522: ואין ספק שמגיעות להם כל הברכות.

522: אני חושב שהמאמץ העיקרי שצריך להיות היום הוא להוציא את הכסף, ולהפקיד אותו כבר היום, גילו את היורשים לא גילו את היורשים, בקרן שתוקדש או ליורשיהם של ניצולי השואה או לעזרה לניצולי השואה ששרדו, אם לא ליורשיהם אז לפחות למורשת להנצחת הנושא הזה.

522: אני קצת לא בעניינים בזמן האחרון, אני לא יודע איפה החוקים עומדים.

522: לי אין ספק, עד כמה שאני מכיר את הכנסת, שאם יחוקקו חוק שהכסף הזה יהיה בקרן מסוימת והקרן יהיו לה מטרות נוספות, יהיה לזה רוב בכנסת, ולא כדאי לחכות לקואליציה.

522: לדעתי הממשלה לא תזדרז לתמוך בזה.

522: אני חושב שקולט והוועדה צריכה ליזום הצעת חוק של ועדת החקירה.

522: כיוונתי לדעת גדולים.

522: אני מוכן אישית לבוא לכנסת, להיות לוביסט בעניין הזה, ולעבור מחברי כנסת אחד לשני.

522: הייתי הרבה דברים בחיים, אכל לוביסט עוד לא הייתי.

522: אבל למטרה קדושה כזאת אני מוכן לתרום את עצמי ולעבור מחבר כנסת אחד לשני ולעשות הכל להעביר את החוק הזה כמה שיותר מהר.

קולט אביטל: מר רוט בקשה.

אברהם רוט: אני יושב ראש ארגון פלטפורם, שזה ארגון הגג של יוצאי הולנד.

אברהם רוט: היה לי היום הכבוד להשתתף בדיון של הנהלת מרכז הארגונים.

אברהם רוט: לכן אני מצטרף לכל דבריו של אלוף נתיב במילואים.

אברהם רוט: אנחנו גם סיכמנו שנשתף פעולה במאבק שהוא גם ציין אותו.

אברהם רוט: דבר שני שרציתי לומר, לגבי רגשות של ניצולי השואה.

אברהם רוט: הדו"ח למעשה אין לו, ואני אומר את זה בצער רב, אין לו ערך.

אברהם רוט: זה דו"ח יפה מאוד, עם כל מיני עובדות, אבל אין לו שום ערך.

אברהם רוט: ואף אחד לא חושב שמופיעים תשעת אלפים שמות של אנשים של ניצולי שואה, שרובם נרצחו, אולי יש עוד דור שני שגם הם ניצולי שואה, וברגשות שלהם אין כל התחשבות, אין כל יחס.

אברהם רוט: אנשים שמצלצלים בכנסת הם חושבים על מה היה במלחמה, ...

אברהם רוט: לא היה דבר כזה בעולם.

אברהם רוט: לא בגרמניה, לא בשווצריה, לא בהולנד, בשום מקום שאני יודע, ההתחשבות ברגשות של ניצולי השואה בארץ הזאת לא קיימת.

אברהם רוט: בואו נגיד את האמת.

אברהם רוט: אנחנו יודעים את זה.

אברהם רוט: הציבור הזה, זה כבר עניין של שישים שנה אגב, זה לא רק היום, אבל ניצולי השואה לא קיימים.

אברהם רוט: אני רוצה לומר עוד גורם שהוא בעל כוח עצום בארץ והוא קשור ישירות למימון.

אברהם רוט: דיברת על זה, הזכרת על זה רק ברמז: המדיה.

אברהם רוט: בוא נגיד, הדו"ח יתפרסם, יום אחד המדיה עשתה משהו.

אברהם רוט: עוד יום אחד הצליחו עורך דין של בנק לאומי ואדון פוגל הצליחו לפרסם מאמר, ובזה נגמר העניין.

אברהם רוט: אף אחד בשום מאמרים לא הופיעו בעיתונות.

אברהם רוט: כל המדיה בארץ לא משתפת פעולה.

אברהם רוט: ובואו נגיד ככה, זה לא קרה.

אברהם רוט: ובלי המדיה, בשוויצריה ובגרמניה, לצערי, גם בגרמניה, בנורבגיה.

אברהם רוט: דבר אחרון שאני רוצה לומר, אני מוחה גם בפני יושב ראש הכנסת ואני מבקש להעביר את זה אליו.

אברהם רוט: איך זה ייתכן שהיום יש דיון בכנסת ואנחנו פה כולנו ניצולי שואה מקיימים דיון, ואיש מאתנו לא יודע שיש דיון.

אברהם רוט: איש מאתנו לא התייעץ אתנו.

אברהם רוט: וזה לא טענה לוועדה.

אברהם רוט: איש לא שאל אותנו.

אברהם רוט: לא הוזמנו לדיון.

אברהם רוט: אני מדבר על המליאה, לדון על החוק הזה.

אברהם רוט: אני לא מדבר על הוועדה הזאת.

אברהם רוט: אני מדבר שאמרת שהיום יש דיון במליאת הכנסת על החוק.

אברהם רוט: אנחנו לא יודעים.

אברהם רוט: לא שאלו את דעתנו, לא יודעים שום דבר.

אברהם רוט: מה אנחנו פה?

קולט אביטל: תודה רבה.

קולט אביטל: עורך דין אדליסט בקשה.

אריה אדליסט: אני יושב ראש התאחדות יוצאי פולין.

אריה אדליסט: אני אולי מהבודדים שטיפלו בעניין הזה לפני שהוקמה הוועדה.

אריה אדליסט: אני מבין שכבוד היושבת ראש ביקשה להפיג חששות שחלילה לא נתקיף יותר מדי מוסדות בישראל, כולל האפוטרופוס.

אריה אדליסט: ויש חששות כאלה ולא צריך להפיג אותם.

אריה אדליסט: אנחנו שנתיים טיפלנו בוועדת משנה של ועדת הכספים.

אריה אדליסט: ואני הופעתי בה מספר פעמים, והבנקים לא התביישו להגיד לה שאין שום חשבונות, והוועדה והיועצים המשפטיים של הוועדה לא התביישו להגיד שיותר מחמישים שנה והם לא יודעים מה שיש ומה היה בכספות.

אריה אדליסט: והדבר ירד מהפרק.

אריה אדליסט: וכתבתי לאפוטרופוס הכללי שלושה או ארבעה תזכירים, גם לשר המשפטים.

אריה אדליסט: התשובות תמיד היו – כל הסימפטיה, אבל אין לנו תקציב.

קולט אביטל: לא, אין לנו סמכות נאמר.

אריה אדליסט: התחילו לומר שאין סמכות אבל לא הלכו עם זה עד הסוף.

אריה אדליסט: אפשר לבוא בטענה לאפוטרופוס כמוסד בטענה אחת: יש לו והיתה לו חובה לחפש בעלים.

אריה אדליסט: בעניין זה הוא לא עשה ולא כלום במשך עשרות שנים.

אריה אדליסט: דבר שני, זה עניין המניות של אוצר ההתיישבות.

אריה אדליסט: אני רוצה להסביר משהו.

אריה אדליסט: אני מניח שרוב הניצולים ובודאי רוב עולים חדשים אינם יודעים מה זה.

אריה אדליסט: הסבא שלהם קנה מניות של האוצר.

אריה אדליסט: ואם הוא ראה פעם את הנייר הוא לא יודע היום.

אריה אדליסט: יש גם מניות על שם.

אריה אדליסט: לפרסם את השמות של מחזיקי או בעלי המניות האלה.

אריה אדליסט: אגב, שם זה גם כסף גדול.

אריה אדליסט: ראיתי פה איזה רזרבה של שניים וחצי מיליון שטרלינג.

אריה אדליסט: נראה לי, אני לא איש כספים,

אריה אדליסט: שהרזרבה הזאת לא מספקת.

אברהם ולורט: מזכ"ל עמותת י"ש וחבר הנהלת הוועד המנהל של העמותה הפרלמנטרית.

אברהם ולורט: כבוד יושבת הראש, התחלתם במצווה, אנא המשיכו ליישמה ולסיימה.

אברהם ולורט: אנחנו מצדנו הגשנו לפני שנה בג"צ בנדון.

אברהם ולורט: הדיון הקרוב יהיה ב-5 למרץ.

אברהם ולורט: חברים מוזמנים.

קולט אביטל: תודה רבה.

צבי סבירסקי: יושב ראש ועדה 5 של העמותה הפרלמנטרית הישראלית לפעילות לזכר השואה וסיוע לניצוליה.

צבי סבירסקי: ראשית אני חושב שלחברת כנסת אביטל מגיעה ברכת ישר כוח על כך שעשתה משהו שאף אחד לפניה לא עשה.

צבי סבירסקי: וחבל, כפי שנאמר, שאנחנו היינו הנגררים בעניין זה ולא המובילים.

צבי סבירסקי: השאלה הראשונה היא,

צבי סבירסקי: למה הוועדה לא הקימה ועדות משנה לטיפול בנכסי דלא ניידי ומניות שישנן ובכספות.

צבי סבירסקי: בבנק לאומי עצמו יש ארבע מאות שמונים ושש כספות, כפי שקראתי, שבכלל לא נפתחו.

צבי סבירסקי: מעניין שגם בהצעות חוק האפוטרופוס הכללי, שימוש בנכס האפוטרופוס למען ניצולי השואה מציע אותו הדבר, כשנכסי השואה כבר מוגדרים כנכס של האפוטרופוס.

צבי סבירסקי: זה שלו לא שלנו.

צבי סבירסקי: הוא עושה לנו טובה, ייתן את הכסף שלו בשבילנו.

קולט אביטל: אני אבקש לקצר כי יש עוד דוברים.

צבי סבירסקי: כן, אבל זו נקודה של מאה שבעים וחמישה מיליארד.

קולט אביטל: אנחנו את הספר של יוסי כץ מכירים וקראנו.

צבי סבירסקי: אני רוצה לדעת אם הוועדה שקלה דבר כזה.

צבי סבירסקי: כי אתם מכניסים אותנו לפח.

צבי סבירסקי: כל התביעות של מדינת ישראל ממדינות אחרות תתבטלנה על סמך התקדים שלהם שאתם מציעים.

צבי סבירסקי: אני שאלתי, האם אתם קבעתם דרכים לגילוי רכוש נוסף?

צבי סבירסקי: אני חושב שלו היינו קובעים בחוק שכל אחד שיודע על רכוש נספי השואה צריך להצהיר על זה, להודיע, ולא זו עבירה פלילית, ייתכן ויופיעו הרבה מאוד נכסים אחרים.

צבי סבירסקי: אצל עורכי דין, נוטריונים, חברות אחרות.

צבי סבירסקי: למה לא עשינו את זה.

צבי סבירסקי: אני שואל עכשיו, האם האפוטרופוס, לאור התנהגותו בעבר, הוא הגוף הנכון בשביל לטפל בכספים אלה?

צבי סבירסקי: חוץ מזה יש לי עוד הערה אחת.

צבי סבירסקי: שאלה שנספו ואין להם יורשים, הכספים שלהם לא מיועדים בדיוק לעזרה לניצולים שנשארו בחיים.

קולט אביטל: מה אתה מציע?

קולט אביטל: אתה אומר, לממשלה לא, לניצולים לא.

קולט אביטל: למה כן?

צבי סבירסקי: לי יש הצעה.

צבי סבירסקי: לחוק הזה שתקום חברה שתהיה בשליטת הניצולים שתנוהל על ידם, שכל הכספים ילכו להנצחה, גם להנצחת הגבורה ואז אני לא מגיע לזה שזה עובר למדינת ישראל.

צבי סבירסקי: גם לנו יש צדק.

צבי סבירסקי: אנחנו עוד חיים.

קולט אביטל: אדוני, לצערי ולמרות שאני לא נוהגת להפסיק אנשים באמצע, אני רוצה אולי למחות רק על דבר אחד.

קולט אביטל: על המילים האחרונות שלך.

קולט אביטל: אני חושבת שאין לך שום זכות לבוא לכנסת ולהגיד שאנחנו מחקנו אתכם.

קולט אביטל: דווקא לאלה שעשו את העבודה.

צבי סבירסקי: יש שני מקרים שניצולי שואה יכולים להשתתף בועדות.

קולט אביטל: אדוני היקר, הצעת החוק היא לא הצעת חוק שלנו.

קולט אביטל: היא הצעת חוק של השר לשעבר יוסף לפיד ושל משרד המשפטים.

קולט אביטל: יש לכם הערות – היא עוד לא עברה קריאה ראשונה.

קולט אביטל: בשביל זה אנחנו מתכנסים היום, כדי לראות מה המשך הדרך, וכדי שתוכלו, כל אחד מכם – אני באמת אינני יכולה לדבר בשם השר לפיד, ואני הייתי סבורה שהשר לפיד הציג את הצעת החוק שלו בפני העמותה.

קולט אביטל: אני אחראית להצעת חוק שלנו, וזו תידון יחד עמכם.

קולט אביטל: אני עכשיו רוצה להעביר את רשות הדיבור בשלב הזה לאפוטרופוס הכללי ואחר כך נקיים עוד סבב.

שלמה שחר: שלום לכולם.

שלמה שחר: אני רוצה להתחיל דווקא במה שהגברת קולט אביטל ברוב הגינותה ציינה במהלך הדברים שלה, שהיא מבקשת לתקן את הרושם שנוצר, אם נוצר, לגבי התנהלות האפוטרופוס הכללי.

קולט אביטל: בשנתיים האחרונות.

קולט אביטל: או בשלוש השנים האחרונות.

שלמה שחר: בשלוש השנים האחרונות שאני נמצא בתפקיד.

שלמה שחר: ואני הייתי רוצה לתת לכם גם מעבר למה שנאמר כאן.

שלמה שחר: אני חושב שמבחינת

שלמה שחר: כם השאלות שאתם שואלים והתשובות שאתם מבקשים לקבל, גם אם אין לנו את כל התשובות, אז ראוי שניתן לכם את תמונת המצב לאשורה.

שלמה שחר: על מנת שהדברים יהיו.

קריאה: איפה הייתם חמישים שנה?

שלמה שחר: אתם רוצים לפקוד עלי את עוון ממשלת ישראל, אם יש כזה, לא שאני מייצג אותה כרגע, על חמישים שנה.

שלמה שחר: אני נכנסתי לתפקיד במשך שלוש השנים האחרונות.

שלמה שחר: אני יכול לתת לכם נקודות, רבותיי.

שלמה שחר: אני אתן לכם את הנקודות.

שלמה שחר: הכנסת בסופו של יום תקבל את ההחלטות בחוק בצורה כזו או אחרת.

שלמה שחר: הממשלה תאמץ.

שלמה שחר: אני נותן לכם תמונת מצב.

שלמה שחר: אני חושב שזה חשוב שאני אתן את תמונת המצב.

שלמה שחר: כי זה גם יתן לכם לדעת מה השיקולים שאתם צריכים לעשות ואיך לקדם עניינים.

שלמה שחר: כי אני סבור, ואני לא חושב שיהיה מישהו שיגיד שצריך לקדם את הנושאים האלה, שהם חשובים, ושממד הזמן בהם הוא קריטי.

שלמה שחר: האפוטרופוס הכללי פרסם, מזמן כבר לפני שנים, באינטרנט, רשימות של כל אותם נעדרים.

שלמה שחר: יש לנו רשימות של נעדרים בכלל.

שלמה שחר: אבל נעשתה אבחנה מי הם אותם נעדרים שיש סבירות גבוהה שהם נספו בשואה.

שלמה שחר: ביוזמתה ובעידודה של הגברת קולט אביטל הועבר תקציב להקמה של יחידה שתעשה מה שלא נעשה עשרות שנים, של איתור אקטיבי של יורשים של נספים בשואה.

קולט אביטל: אתה מדבר על איתור יזום של יורשים.

קולט אביטל: עכשיו יש לנו גל של פונים.

שלמה שחר: לצערי, זו התוצאה.

שלמה שחר: וזה גם דבר שצריך לקחת בחשבון, אני אגיד בהמשך איך אני חושב שאפשר גם בעניין הזה לקדם.

קולט אביטל: נכון.

שלמה שחר: רבותיי, הטענה הזו, עם כל הכבוד, היא בעייתית, ואני אסביר למה.

שלמה שחר: האפוטרופוס הכללי פועל על פי חוק.

שלמה שחר: בשנת 68' הוחלט שהכספים שהיו אצל הממונה על רכוש האויב הבריטי שהוא הממונה על רכוש האויב הישראלי, הועברו לאפוטרופוס הכללי והאפוטרופוס הכללי, סכום שהיה מאה לירות שטרלינג, שלו היה נשמר במאה לירות שטרלינג מוצמד לשטרלינג או מוצמד בסכום אחר, היה מגיע לאפוטרופוס הכללי כמאה לירות שטרלינג, הגיע ב-68' כחצי שקל חדש.

קולט אביטל: כי היו פיחותים אז.

קולט אביטל: זה מה שעשו הבנקים.

צבי סבירסקי: שטרלינג היה שניים וחצי דולר.

צבי סבירסקי: לפני קום המדינה.

קולט אביטל: אבל הם הפכו ללירות ישראליות עם קום המדינה.

שלמה שחר: מה שאני רוצה לשים עליו, האפוטרופוס הכללי לא יכול היה לעשות מעבר למה שהחוק אמר לו, להשקיע ולהחזיר את הכסף.

צבי סבירסקי: צריך לשנות את החוק.

שלמה שחר: או, יפה.

שלמה שחר: אני מקבל.

שלמה שחר: באה ועדה ואומרת, צריך היה לעשות את זה באופן של שיערוך הכספים וכולי.

שלמה שחר: אז כמו שהועדה הציבה היום את הדברים, צריכה להתקבל החלטה ברמה של מקבלי החלטות במדינה, זה משרד האוצר, משרד המשפטים.

שלמה שחר: לבוא ולהגיד האפוטרופוס הכללי – עם כל הכבוד, אני שב ואומר, האפוטרופוס פעל על פי החוק.

קולט אביטל: סליחה.

קולט אביטל: תראה, כיוון שכולנו ישבנו בהרבה ישיבות, ויש גם פרוטוקולים, בסך הכל קודמך בתפקיד הוא זה שאמר לנו היה צריך לשערך את הכסף.

קולט אביטל: אנחנו כינסנו את הוועדה יחד עם אנשי האוצר ובאותה הזדמנות לי לא היה נוח שישערכו את זה במספר כל כך מועט.

קולט אביטל: זאת אומרת, רק פי עשרים ושמונה.

קולט אביטל: אבל שום דבר, שום חוק, לא מנע מכם באותה הזדמנות שהיה פה החשב הכללי, ואמר מגיע לכם פי עשרים ושמונה, לפנות שר המשפטים היה צריך לפנות לשר האוצר ולהגיד, הנה, מגיע לנו פי עשרים ושמונה, תן לנו כבר עכשיו פי עשרים ושמונה.

קולט אביטל: לא עשיתם כלום.

שלמה שחר: אני מקבל את זה.

שלמה שחר: אני רק אומר, יש כאן החלטה שצריכה להתקבל ברמה של משרד האוצר, ברמה של משרד המשפטים.

שלמה שחר: היכולות שלנו כאפוטרופוס כללי נעשו על פי מה שיש.

שלמה שחר: מעבר לזאת, רבותיי, ההצעות שעלו תוך כדי הטענות של הגורמים השונים, והיו טענות ואני ער להן, וגם היום יש טענות.

שלמה שחר: היום על פי החוק, כאשר בא יורש שאומר, הנה, אני מראה לכם בצורה כזו, בצורה אחרת, שמגיעים לי הכספים.

שלמה שחר: על פי החוק הקיים, חוק הצהרות מוות וכל מה שיש, קיימים מכשולים כאלה ואחרים שבאים לבית המשפט ועל פיהם צריך להתנהל.

שלמה שחר: אז יש הצעת חוק של משרד המשפטים שאומרת: להקל על הקריטריונים שיאפשרו ליורשים לקבל את הכספים .

שלמה שחר: לא יצטרכו לעבור עוד כל כך הרבה הוכחות וראיות שלא תמיד יש באפשרותם להמציא.

שלמה שחר: אז גם לנו יותר קל.

שלמה שחר: יש הצעת חוק שאומרת, כיוון שיש טענות לאפוטרופוס הכללי ומדוע – זה דברים שאפשר להבין אותם.

שלמה שחר: הוא גוף ממשלתי, הוא קשור לממשלה.

שלמה שחר: יש מי שטוען שהממשלה לא כל כך לשתף פעולה, יש מי שטוען את זה.

שלמה שחר: לא שאני כרגע מביע עמדה בעניין.

שלמה שחר: אז הצעת החוק אומרת, בואו נוציא את זה מהאפוטרופוס הכללי, נעביר את זה לגוף אובייקטיבי, ושהאנשים שנמצאים בגוף הזה הם אלה שידאגו גם להחלטה אם מגיע.

שלמה שחר: יישב שם שופט בדימוס, גם אם מגיעים הכספים לאנשים, גם כיצד יתקבלו הכספים, מה לעשות עם הכספים שיישארו.

צבי סבירסקי: תקרא את התזכירים שהאפוטרופוס הכללי כתב אלי לפני שש, שבע ושמונה שנים.

צבי סבירסקי: אז תשנה את דעתך.

שלמה שחר: מה שנוצר היום, הוועדה הזו עשתה עבודה חשובה לאורך זמן, סיימה את עבודתה.

שלמה שחר: ובבת אחת פרסמה אלפי שמות של זכאים לכאורה מבחינת האנשים.

שלמה שחר: הם לא יודעים אם זה הם.

שלמה שחר: הם רואים את השם.

שלמה שחר: וכרגע כל אחד שרואה את השם אומר, או.

שלמה שחר: קיי.

שלמה שחר: אני פוטנציאל לקבל.

שלמה שחר: למי אני פונה?

שלמה שחר: באים אלינו מאות ואלפי פניות.

שלמה שחר: רבותיי, אני, האינפורמציה שיש בידי היא לא הרבה יותר מאשר האנשים האלה.

שלמה שחר: אז מה אני יכול להגיד להם?

שלמה שחר: אני האפוטרופוס הכללי, חמישים שנה לא טיפלו בכם, אז גם עכשיו אני לא אטפל במאות ואלפי פניות?

שלמה שחר: פונים אלי מאות אנשים.

שלמה שחר: נניח שאני אקבל חומר כזה או אחר.

שלמה שחר: נניח שאני חושב או על פי החומר שבסופו של דבר מגיע אלי, אני חושב שבן אדם זכאי.

שלמה שחר: רשום לי או בבנק רשום שמגיע לו מאה לירות שטרלינג, עם השיערוך זה מיליון ₪.

שלמה שחר: איך אני משלם לו את מיליון השקלים?

שלמה שחר: אין לי בתקציב את הכסף.

שלמה שחר: עוד לא התקבלה החלטה כמה מחזירים לו.

שלמה שחר: זאת אומרת, הדברים קשורים אחד בשני.

שלמה שחר: שלא לדבר על זה שאני כאפוטרופוס כללי, אם אני רוצה להיות פורמלית, ואתה כל הזמן נותן לי את הזמנים, שלושים, חמישים שישים שנה, אני בשביל שאהיה מוסמך לטפל בהשבה של כספים צריך היום, על פי המצב החוקי, לקבל צו ניהול בבית משפט.

שלמה שחר: לא יכול לקבל מאות ואלפים של שמות ולטפל בהם.

שלמה שחר: בית משפט צריך להסמיך אותי.

קולט אביטל: היא צריכה לבוא כאן היום.

שלמה שחר: יש עמדה שגם צריכה להינתן.

447: זה פעם שנייה שהיא לא באה לפגישה הזאת.

447: ואני חושב שזה ממש עלבון לוועדה ולחברים פה שהשרה, שהיא הבוסית שלך, צריכה לומר מילה ולקבל החלטות בנושא הזה, היא איננה פה.

שלמה שחר: אז אני חושב שלהגיד את האמירה הזו לגבי השרה שאין לה אפשרות להגיב – אני מבקש.

שלמה שחר: אני אומר לגבי עצמי.

שלמה שחר: אני נמצא כאן ומה שאני אומר זה ככה.

שלמה שחר: ואני יודע שהולכת להיות פגישה עם השרה.

שלמה שחר: זה דבר אחד.

שלמה שחר: מה שאני רוצה לסיום.

שלמה שחר: דיברה אתי קולט, ואמרתי לה, קולט, כפי שהיה בעבר, את בכל עת שאת חושבת ואת רוצה ואת מזמינה אותי, אני בא.

שלמה שחר: ואנחנו נשב ונבדוק ביחד איך לקדם דברים.

שלמה שחר: גם לעניין הספציפי הזה אני חושב שצריך לבחון את הדברים בכללותם.

שלמה שחר: זאת אומרת, יש אלפי שמות.

שלמה שחר: יש לבחון איפה נמצאים הנתונים ואיך אפשר לענות עליהם.

שלמה שחר: אם אנחנו באמת רוצים להיות מעשיים ולתת מענה לאלפי אנשים, צריך לקחת את הרשימות האלה, לשבת, לראות על מה מדובר, לעשות איזה תוכנית עבודה בסיסית ראשונית שאומרת מה מספר הפניות שאנחנו יכולים להשיב לאנשים, כמה צוות של אנשים אנחנו צריכים לעשות.

קריאה: מי צריך לעשות את זה?

קריאה: לא האפוטרופוס?

קריאה: אם הוא לא יכול ואם הוא לא מסוגל שיגיד, אנחנו סוגרים את המחלקה של קורבנות ושל ניצולי השואה.

קריאה: אתה מסביר לנו בצדק ובהיגיון עצום שאתם לא מסוגלים לעשות.

קריאה: מה עושה איש לו היה רכוש שלכם, מה עושה?

קריאה: אנחנו לא מסוגלים.

קריאה: סוגרים את העסק.

קריאה: לוקחים את המפתחות לשרת המשפטים או לממשלה – תגידו מה לעשות.

שלמה שחר: זה פתרון פשוט מדי שגם אתה לא מתכוון אליו.

שלמה שחר: אני חושב שצריכה להתקיים ישיבה יחד עם קולט, יחד עם שרת המשפטים, נציגי האוצר שצריכים לממן.

קריאה: מתוך המאה ואחד מיליון שאתם חייבים.

קריאה: מתוך זה תיקחו כסף.

קריאה: הממשלה.

קריאה: הממשלה.

שלמה שחר: אם זה מה שאתם חושבים לגבי הממשלה.

שלמה שחר: רבותיי, אני רוצה במילה אחת לסכם.

שלמה שחר: אני חושב שצריכה להיערך פגישת עבודה עם הגורמים הרלבנטיים.

שלמה שחר: אתם בעצם אומרים את הבעיות ומקבלים דיווח על מה שנעשה.

שלמה שחר: אבל אתם גם צריכים לקבל דיווח על הפתרונות.

שלמה שחר: בשביל שיועלו פתרונות צריכה להתקיים ישיבה.

שלמה שחר: אני אומר שוב – יחד אתך, עם נציגי האוצר, עם נציגי משרד המשפטים, לשבת אתם ולראות את השמות ומה שיש, כיצד אפשר לעשות איזו תוכנית ראשונית שיישבו אנשים, יתנו מענה ויראו בעניין הזה מה לעשות.

שלמה שחר: אפשרות אחת.

מרינה סולודקין: אני רציתי להגיב לדברים שאנחנו שמענו מהאפוטרופוס הכללי.

מרינה סולודקין: אנחנו מבינים מה שקרה במשך שנים.

מרינה סולודקין: אבל אני מאוד לא מרוצה לשמוע: לא ראינו, לא שמענו, לא שקלנו.

מרינה סולודקין: דבר שני, המוסד של אפוטרופוס הכללי, המוסד אני אומרת, לא דאג לכסף ולנכסים של ניצולי שואה.

מרינה סולודקין: ואני חושבת קולט, אנחנו יזמנו לפני חצי שנה פיטורים את זוכרת את ראש מנהל האוכלוסין, הרצל גדז בגלל שהוא עשה המון צרות לציבור שאנחנו מייצגים עם חברת הכנסת אביטל בכנסת.

מרינה סולודקין: דבר שני, אני לא חושבת שזה נכון להכניס את הוועדה ולכנסת לביצוע.

מרינה סולודקין: מכניסים אותנו כנסת לא יכולה להחליף את הגופים הממשלתיים.

מרינה סולודקין: ובגלל זה אני חושבת שאנחנו לא רואים את שרת המשפטים וגם לא את שר האוצר.

מרינה סולודקין: כי זה נושא של שר האוצר גם כן.

קולט אביטל: תודה רבה.

קולט אביטל: כולם יקבלו רשות דיבור.

קולט אביטל: עורכת דין בקשי, תסבירי בקשה את החוק.

מוריה בקשי: שלום לכולם.

מוריה בקשי: אנחנו עבדנו על הכנת חוק, לצד עבודת הוועדה בראשות חברת הכנסת קולט אביטל כדי באמת שיהיה פתרון ליום שבו יוגש הדו"ח מה יהיה עם אותם אנשים שמבקשים לקבל את נכסיהם.

מוריה בקשי: בנושא הזה אנחנו עבדנו על הכנת תזכיר חוק שהופץ ופורסם בכחול והונח כבר על שולחן הכנסת.

מוריה בקשי: וכפי שנמסר לי מחר כפי שאני מבינה השרה מבקשת להביא אותה להצבעה לקריאה ראשונה.

מוריה בקשי: אני מבינה שיש גם פגישה היום עם חברת הכנסת אביטל.

מוריה בקשי: כמובן שהפרטים אחר כך מתבררים בוועדה, אבל עיקרה של הצעת החוק היא באמת הקמת גוף שירכז את כל הפעילות בנושא של נכסים של נכסי השואה.

מוריה בקשי: כיום חוק האפוטרופוס הכללי מתייחס באופן שווה לנכסים עזובים רגילים ולנכסים של נספי השואה.

מוריה בקשי: כי כאן הכוונה לייחד גוף לעבודה הזאת, כאשר הגוף הזה, שהוא סוג מסוים של חברה ממשלתית עם ועדה מייעצת, שמורכבת גם מנציגי ציבור, אשר חלקם ניצולי שואה, נציגים של יד ושם וכולי, רובה אגב נציגי ציבור.

מוריה בקשי: אותה חברה תפעל גם לאיסוף הנכסים שנמצאים במדינת ישראל ועדיין לא נמצאים בידי האפוטרופוס הכללי, וחלק מהקשיים עליהם הצביע מר שלמה שחר נובעים מהעובדה שיש נכסים שלא נמצאים בידי האפוטרופוס הכללי.

מוריה בקשי: רוב חשבונות הבנקים בעצם.

מוריה בקשי: היא תאסוף את נכסים הנדל"ן כשיהיו תוצאות גם של הוועדה הנוספת אז יהיו לנו גם נתונים לגביהם.

מוריה בקשי: את חשבונות הבנקים, ואת הנכסים שבידי האפוטרופוס הכללי.

מוריה בקשי: כאשר אני מניחה שהאוצר היום יושב ולומד גם מה חלקו בכספים מעבר לסכומים שנמצאים היום אצל האפוטרופוס הכללי.

קריאה: מה יהיה משקל ניצולי השואה בתוך הגוף הזה?

מוריה בקשי: כדאי לקרוא את פרטי ההצעה.

מוריה בקשי: ההצעה פורסמה, היא נמצאת גם באתר האינטרנט של הכנסת.

מוריה בקשי: באופן כללי, זו חברה עם דירקטוריון מקצועי שימונה על ידי שופט.

מוריה בקשי: כאשר הוועדה מייעצת, שתקבע בעיקר את ייעוד הכספים לאחר אלה שנשארים, יש בה נציגות ממשלתית ויש בה נציגות של ארגוני ניצולים.

מוריה בקשי: אנחנו העברנו.

מוריה בקשי: יש יותר מנציג אחד.

מוריה בקשי: אני רוצה רק להגיד, אנחנו נפגשנו עם ועד הארגונים, אנחנו שינינו את ההצעה בעקבות תיקונים שלכם, אנחנו תיקנו בחלקים מסוימים, יש שלושה נציגים.

מוריה בקשי: בחלק מהנושאים קיבלנו הערות ותיקנו בעקבות זה.

מוריה בקשי: בחלק מהנושאים היו מחלוקות גם בתוך מרכז הארגונים ולא היתה דעה לגמרי מוחלטת.

מוריה בקשי: אני מניחה שיהיה המשך שיתוף פעולה גם במהלך עבודת החקיקה.

מוריה בקשי: והנושא הנוסף זה נושא ההנצחה.

מוריה בקשי: כבר יש הישג מסוים, עוד לפני שאיזו שהיא הצעת חוק עברה בכנסת, בזה שבחוק ההסדרים האחרון במשק המדינה יש שם סעיף שמדבר על העברת נכסים שבידי האפוטרופוס הכללי שמונחים כבר חמש עשרה שנה אצל האפוטרופוס הכללי.

מוריה בקשי: לקופת המדינה.

מוריה בקשי: בהצעה הזאת נאמר במפורש שנכסים של נספי השואה לא יועברו לקניין המדינה.

מוריה בקשי: הם לא יהיו באותה הקבוצה.

מוריה בקשי: זה כולל את כלל הנכסים, כספים - - -

קריאה: זה לא מה שכתוב בהצעת החוק.

קריאה: את לא יודעת מה.

קולט אביטל: סליחה, אני מבקשת.

קולט אביטל: אני יודעת שזה מעורר אנטגוניזם.

קולט אביטל: תתנו לה בקשה להשלים.

קולט אביטל: כל מה שיש לנו כהסתייגויות אני מבטיחה לכם שנשב, נאסוף את כל ההסתייגויות ונילחם על ההסתייגויות האלה.

מוריה בקשי: כפי שאמרתי, זה דבר שהוא אולי יותר על דרך השלילה.

מוריה בקשי: זאת אומרת, הבטחנו בשלב ראשון שזה לא עובר לקניין המדינה.

מוריה בקשי: מה כן ייעשה עם זה?

מוריה בקשי: בזה מטפלת הצעת החוק, ואני מניחה שגם יהיו חילוקי דעות על נקודות כאלה ואחרות, וגם יכול להיות שנשנה דברים.

מוריה בקשי: יש גם הצעות חוק נוספות שהוגשו.

מוריה בקשי: כולן אני מניחה יידונו בוועדה, כולל הנושא של השערוך ששנוי במחלוקת.

מוריה בקשי: ואנחנו מקווים שהנושא יקודם כמה שיותר מהר.

יעקב אורי: ממרכז הארגונים של ניצולי השואה בישראל.

יעקב אורי: שאלה לגברת בקשי דורון.

יעקב אורי: קודם כל, רציתי לדעת מבחינת לוחות זמנים, כמה זמן להערכתך תיקח חקיקת החוק הזה.

יעקב אורי: את יודעת, כשהכנסת רוצה והממשלה רוצה, כשרוצים למנות איזה שר או ממלא מקום ראש ממשלה, אפשר להעביר ביומיים חוק.

קולט אביטל: כן.

קולט אביטל: אבל גם לך וגם לי חשוב שזה לא יעבור ביומיים, כי אם ייכנסו גם התיקונים שלנו.

יעקב אורי: דבר שני, האם קיימת זיקה, זאת אומרת מפורשת, שהחוק הזה יכול ליישם את הדו"ח של ועדת אביטל.

מוריה בקשי: השאלה הראשונה בעצם ענית עליה.

מוריה בקשי: אם יש רצון טוב אפשר לזרז את ההליכים.

מוריה בקשי: ובנושא הזה אנחנו נפעיל את כל האמצעים האפשריים וגם בעזרת חברי הכנסת לזרז את הדברים.

מוריה בקשי: אני חושבת שבגלל זה חשוב שזה יעבור בקריאה ראשונה, ואחר כך נדון בכל הפרטים.

מוריה בקשי: ולא נעכב את ההעברה הראשונה.

זאב שוורץ: אני יושב ראש יהודי רומניה בארץ ומייצג כתשעים ושניים אלף ניצולי שואה יוצאי רומניה בארץ.

זאב שוורץ: על פי הנתונים הסטטיסטיים של הביטוח הלאומי בשנת 2001.

זאב שוורץ: הבוקר היינו בישיבה בוועד המנהל של מרכז הארגונים לניצולי השואה.

זאב שוורץ: את עמדת המרכז הציג אלוף במילואים משה נתיב, כך שמיותר שאני אעבור על זה.

קולט אביטל: תודה רבה.

קולט אביטל: הרב וסרמן בקשה.

הרב וסרמן: אני משמש יושב ראש העמותה הפרלמנטרית לזכר השואה.

הרב וסרמן: אני מבקש לתקן כמה דברים שנאמרו על ידי כמה חברים בעמותה לזכר השואה.

הרב וסרמן: מכיוון שהוועדה שלנו תפקידה זה לעקוב ולדחוף את יישום כל החוקים בכנסת בנושא השואה.

הרב וסרמן: נכון שניצולי השואה אולי מרגישים מבחינה רגשית שהם לא שותפים מספיק בדירקטוריון.

הרב וסרמן: אבל הדבר הזה קיבלנו הבטחה כבר באותה ישיבה משר המשפטים, שהדבר הזה הוא לא סופי.

הרב וסרמן: ויתנו ביטוי לעוד נציגים כאשר השאלה היתה נגיד עכשיו לפיד הוא לא שר המשפטים, הוא עונה לקריטריון ניצול שואה, הוא יכול להיות חבר בדירקטוריון, ויש כאלה גם אחרים.

הרב וסרמן: מה שכן הייתי מבקש ממך אדוני האפוטרופוס.

הרב וסרמן: עורכת דין מוריה אמרה במשפט האחרון את הבקשה של ניצולי השואה שהשר לפיד לשעבר קיבל את זה.

הרב וסרמן: יש פרמטרים מדויקים ביותר לאיתור, לדעתנו, לפי החוק.

הרב וסרמן: יש כללים איך אנחנו יכולים להגיע לאיתור של כל היורשים.

הרב וסרמן: מה שהיה חסר בחוק ותיקנו, איתור של ניצולי השואה על מנת לאפשר להם לתת להם לחיות עוד מספר שנים מתוך כבוד.

הרב וסרמן: אם זה בנושא בתי אבות, אם זה לתת להם תרופות.

הרב וסרמן: וכאשר יש תקציב, קונצנזוס של האפוטרופוס שכרגע ידוע לכולם שהוא לא שייך לאף אחד, אין לגביו ויכוח שהוא לא ליורשים, ואפשר לחלק.

קולט אביטל: אין.

קולט אביטל: הוא לא קיבל שום כספים.

זאב שר: אני אולי היחיד כאן שמטפל בעניינים של ניצולי שואה שאינם נוגעים לטיפול כאן.

זאב שר: כי אני הרשות המערערת או רשות הערעור יותר נכון, לגבי כלל הזכאים לפיצויים מממשלת גרמניה ולפי צורות שונות.

זאב שר: מה שחסר לי פה, ואני במשך השנים הייתי אולי מלווה מהצד, ההיסטוריה כפי שנעשתה.

זאב שר: אני למשל הייתי חבר ועדה במשרד המשפטים בשנת 1966, חלק מכם עוד לא נולד אז, כדי לחשוב מה לעשות עם הנכסים כפי שנתפסו על ידי האפוטרופוס.

זאב שר: אני השתתפתי במשא ומתן עם בריטניה שהתוצאה שלו היתה לקנות את מחנה שרונה.

זאב שר: במקום זה.

זאב שר: כל ההיסטוריה הזאת כאן איננה.

זאב שר: ולעומת זאת, מדברים על דבר אחד שהוא אולי החשוב ביותר, אבל הוא יכול להגיע רק בסוף הדרך: וזה איך לחלק את הכסף בין הזכאים.

זאב שר: זאת תהיה השאלה שתעמוד בסופו של דבר.

קולט אביטל: מה זאת אומרת לא שמעת איך לחלק?

קולט אביטל: הרי ההמלצות נמצאות בדו"ח.

קולט אביטל: יש גם מי שלא אוהב אותן.

קולט אביטל: אבל ההמלצות נמצאות בו.

זאב שר: זה בדיוק מה שאני עומד להציע למרכז הארגונים, למנות מספר אנשים ופעם אחת לנסות לקבל תמונה מלאה.

זאב שר: אני מקווה שהאפוטרופוס הכללי יסייע בידנו במסירת מידע, כמו כל האחרים.

זאב שר: כי כל אחד יש לו הצעה.

זאב שר: מה מקור ההצעה אני באמת הייתי רוצה לשמוע.

קולט אביטל: אני לא הבנתי את הצעתך.

קולט אביטל: שהאפוטרופוס ימסור מידע על מה?

זאב שר: כשעכשיו יטפלו, יגישו שאלות על כל דבר שבעולם שנוגע לנכסי נעדרים.

זאב שר: אין פרק ספציפי אלא יש רצון כולל פעם אחת ללמוד את הנושא מהתחלה ועד הסוף.

זאב שר: כי את הרכוש של הנפקדים התחילו לחלק כבר - -

קולט אביטל: אני לא כל כך הבנתי מה שאתה מנסה להגיד.

קולט אביטל: יש דו"ח.

קולט אביטל: הדו"ח שחזר עד כמה שאפשר את ההיסטוריה, כולל את הפרקים על שרונה.

קולט אביטל: תמצא אותם בדו"ח של רואה החשבון בר לב.

קולט אביטל: הכל ישנו.

קולט אביטל: כל ההשתלשלות.

קולט אביטל: גם היה על המשא ומתן עם ממשלת בריטניה.

קולט אביטל: גם זה שממשלת ישראל קיבלה עליה את האחריות.

קולט אביטל: זה נמצא בדו"ח.

זאב שר: הדרך היא באמת, אם הכל נמצא פה, אז מישהו יצטרך תוך שלושה ימים או ארבעה ימים לקרוא עוד פעם את הספר הקטן הזה, ולבוא ולהגיד: המסקנה העולה מדו"ח זה היא תהיה אלף בית גימל.

זאב שר: והדבר הזה, אם יילכו לאורך, את תראי שלזאב פעם אמרתי לו שהדרך הכי טובה אולי לחפש רכוש של נעדרים זה להסתובב ברחובות של ראש פינה.

זאב שר: תאמיני לי, אם תסתכלי שם טוב, תמצאי רכוש .

זאב שר: אני אומר, אני אביא את הצעתי להביא דו"ח זה בפני מרכז הארגונים.

זאב שר: ומרכז הארגונים, אני מקווה, ימנה את האנשים המתאימים מיד.

דוד גרינשטיין: ארגון עובדי כפייה.

דוד גרינשטיין: יש לי רק שאלה למעשה.

דוד גרינשטיין: ברשימות האפוטרופוס מופיעים ארבעים וכמה בנקים במזרח אירופה בעיקר.

דוד גרינשטיין: הבנקים האלה לא קיימים היום.

דוד גרינשטיין: מאחורי הבנקים, שהיו רק קורספונדנטים ולא יותר, נמצאים שמות של אנשים שהם למעשה בעלי הכספים האלה שהועברו ארצה.

דוד גרינשטיין: האם ברשימות בתקליטור אנחנו שוב נמצא שמות של בנקים או שנמצא את השמות של אותם אנשים שאליהם הם יועדו?

דוד גרינשטיין: כי זה יכול להיות שזה כמה אלפי אנשים ואנחנו לא יודעים מיהם.

דוד גרינשטיין: צריך את זה פעם אחת לפרסם.

נועה בלכר: אחראית פרויקטים ומחקרים מטעם פלטפורם ישראל, ארגון הגג של יוצאי הולנד.

נועה בלכר: לי דווקא יש הצעה אופרטיבית.

נועה בלכר: עד שהחוקים האלה באמת יגיעו לאיזה שהוא שלב אופרטיבי, אולי יקחו מעט יותר נתונים שנמצאים במאגרי המידע שנאספו על ידי רואי החשבון, כמו כתובות, כמו ערים.

נועה בלכר: יצמידו אותם לאותם שמות, יפרסמו אותם.

נועה בלכר: אני מקווה שאלה דברים שלא נכנסים תחת מעטה הסודיות.

קולט אביטל: הם כן נכנסים תחת מעטה הסודיות.

נועה בלכר: אולי כדאי להוציא את זה.

נועה בלכר: כי כך אמר האפוטרופוס, כי היו אלי פניות ואיך יפנו לכולם ואיך יצליחו לעצור את הפרץ.

נועה בלכר: אם יהיה קצת יותר מידע, יצליבו את זה עם המידע שהיחידה שלכם בעלת האיש וחצי כן עבדה על זה, אולי כן אפשר יהיה להגיע לאנשים הנכונים בלי יותר מדי חיפושים ובלגן.

נועה בלכר: וכשיגיע החוק, כשיהיה מצב שיהיה למי לפנות, יגיעו לאנשים הנכונים.

יוסף טפליצקי: יושב עמותת ניצולי השואה "זה אי אפשר לשכוח", וגם חבר עמותה פרלמנטרית.

יוסף טפליצקי: קודם כל, אני רוצה לברך את הגברת הנחמדה, חברת הכנסת קולט אביטל.

יוסף טפליצקי: אף אחד לא אמר עבור זה.

יוסף טפליצקי: היא סגנית יושב ראש הכנסת.

יוסף טפליצקי: זה תפקיד מאוד חשוב.

יוסף טפליצקי: בהצלחה.

קולט אביטל: נכון.

יוסף טפליצקי: מה זאת אומרת?

יוסף טפליצקי: מי שבא מברית המועצות, שתים עשרה, חמש עשרה שנים לפני, הם סוג ב'.

יוסף טפליצקי: יש אצלנו התרשמות בגלל שמדינת ישראל רוצה למחוק את האסון שקרה בזמן מלחמת העולם השנייה.

יוסף טפליצקי: בעוד שבועיים אולי שלושה שבועות, יהיו פה בהפגנה מול הכנסת, עם סיסמאות שלנו, עם מגן דוד אדום, כי אנחנו מאוד מאוד סובלים.

יוסף טפליצקי: אני זוכר טוב מאוד, בזמן שברשת ב' אחרי ישיבת הוועדה משרד הקליטה ובראשו הגברת הנחמדה קולט אביטל היא אמרה, שטפליצקי יוסף אמר, שבגלל שאנחנו היינו בגטאות ואותו מחנות ריכוז כמו אוושויץ, ועכשיו לוקחים מס מהסכום הזה שמקבלים מגרמניה.

קולט אביטל: נכון.

יוסף טפליצקי: זה דבר מאוד חמור.

יוסף טפליצקי: חברים יקרים, אתם לא יודעים איך סובלים ניצולי השואה שבאו שתים עשרה חמש עשרה שנים.

יוסף טפליצקי: יש אצלנו חברה אחת שנותנת כל חודש בקבוק שמן.

יוסף טפליצקי: בקבוק שמן סויה, קילו אורז ועוד משהו.

יוסף טפליצקי: אתם לא ראיתם את העיניים של ניצולי שואה שבכו.

יוסף טפליצקי: ביניהם יש המון אצלנו מאוושוויץ.

יוסף טפליצקי: והם אומרים לי, לכנסת כל חברי הכנסת קיבלו מכתב לפני חצי שנה.

יוסף טפליצקי: למה אנחנו סוג ב.

יוסף טפליצקי: זה אפליה.

יוסף טפליצקי: אני מאוד מבקש לעשות משהו דחוף.

יוסף טפליצקי: כי בזמן שישים שנה לניצחון על גרמניה, אם לא לתקן את העוול.

יוסף טפליצקי: זה איום ונורא יהיה.

משה שוחט: ארגון טרנסניסטריה וחבר ועדת המעקב פה.

משה שוחט: בארגון בתורת הארגון, מעבר לכל יש גם פיקוח.

משה שוחט: מה שחסר מכל השיחות האלה, מעקב מתמיד.

משה שוחט: אני גם הייתי פקיד שומה פעם.

משה שוחט: עובד מדינה מה שנקרא.

משה שוחט: מה שחסר הדרבון הזה.

משה שוחט: משרדי ממשלה ביסודם, כעובד מדינה אין לו זמן להתחיל לדרבן את עצמו.

משה שוחט: מה שחסר לכל המסגרת הזו הגדולה – השוט.

משה שוחט: מצדנו צריכה לקום איזו מסגרת שתפקח ולא תרד מזה.

משה שוחט: כי אנחנו אינטרסנטים אישיים.

משה שוחט: שימצאו את הדרך להטריד, להתריע, עם תוכנית עבודה מסודרת.

משה שוחט: ולדרוש.

משה שוחט: רבותיי, דיברנו עד תאריך זה, כי לאחרים זה לא איכפת.

משה שוחט: לנו זה אכפת.

קולט אביטל: אתה צודק.

משה שוחט: וצריך לקום היום עוד.

אוד: יושב ראש עמותת י"ש בירושלים.

אוד: אני שומע בזמן האחרון הרבה הלל ושבח לניצולי השואה.

אוד: אני שומע על דברים שלא נעשו.

אוד: אנו יודעים שלאלה שמגיעים השבחים נעלמים כל יום.

אוד: יש לחשוב על איזו דרך על מנת שהכספים שאפשר להוציא מחר, שיינתנו לאותם אנשים.

אוד: תודה.

קולט אביטל: אני רוצה להציע כמה הצעות להחלטה.

קולט אביטל: קודם כל, לגבי תשובות, אני חייבת תשובה לאלה ששאלו מדוע אנחנו לא טיפלנו או לא מטפלים בנושא נכסי נדל"ן.

קולט אביטל: אנחנו תוך כדי עבודה הקמנו שתי תתי ועדה: ועדה לענייני הבנקים וועדה לענייני הנכסים.

קולט אביטל: בראש הוועדה בענייני נכסי נדל"ן עומד פרופסור יוסי כץ.

קולט אביטל: הוועדה פעלה במקביל כדי לאתר את הגופים, כדי לנהל משא ומתן עם הגופים וכדי לחתום עמם על הסכמים.

קולט אביטל: ואכן חתמנו על הסכמים לבדיקה פנימית, זה לוקח זמן, עם הקרן הקיימת ועם קרן היסוד, ועם הסוכנת היהודית ועם אוצר ההתיישבות ועם מנהל מקרקעי ישראל ועם הכשרת היישוב.

קולט אביטל: , ועם האפוטרופוס כמובן.

קולט אביטל: שנית, כדי לקיים חקירה כזו גם צריך מימון.

קולט אביטל: וגם צריך לצאת למכרז.

קולט אביטל: אז הצלחנו באותות ובמופתים, כיוון שמדובר גם בגופים ממשלתיים שאין להם כסף לתת לנו לחקירה הזאת, כמו למשל, מנהל מקרקעי ישראל או רסקו, הצלחנו להעביר החלטה בכנסת שהכנסת תממן את החקירה הזאת במיליון שמונה מאות אלף.

קולט אביטל: ואני רוצה מכאן להגיד תודה ליושב ראש הכנסת שלחץ.

קולט אביטל: גם זה לוקח זמן.

קולט אביטל: אין היום, כשמקצצים את כל הגופים, כשאנחנו פה בכנסת מישהו אמר למה אתם לא תתחילו לענות לכל הטלפונים ולא תקימו גוף, מעבר לעובדה שאנחנו ככנסת לא רשאים, אנחנו לא הגוף שיכול לטפל בפניות ציבור בנושא הזה, אנחנו עובדים בקיצוץ טוטלי.

קולט אביטל: היתה לנו מזכירה ונשארה מנהלת הוועדה בלי מזכירה.

קולט אביטל: היא לא יודעת מה לעשות קודם.

קולט אביטל: והיא גם מנהלת של שתי ועדות.

קולט אביטל: עכשיו לגבי הצעת החוק הממשלתית.

קולט אביטל: יש בה יתרונות ויש בה חסרונות.

קולט אביטל: היתרון הוא שהמדינה סוף סוף מקבלת אחריות.

קולט אביטל: היתרון הוא שמנסים להקים גוף שגם יהיה יעיל וגם יהיה מהיר.

קולט אביטל: החסרונות – אני מבטיחה לכם שאנחנו נשב ביחד, ואנחנו נעבור סעיף סעיף.

קולט אביטל: גם לי יש, אמרתי לכם, הסתייגויות רבות.

קולט אביטל: כשההסתייגות העיקרית הערך של הכסף.

קולט אביטל: אני חושבת שעל זה אני פונה לכל מי שנמצא כאן ואני רוצה להודות לחבר הכנסת לשעבר יגאל ביבי שהיה כאן ומוכן לעזור.

קולט אביטל: דעו לכם, אני פונה גם לציבור בבית כי משדרים אותנו.

קולט אביטל: בלי מאבק ציבורי הדבר הזה לא ילך.

קולט אביטל: ואתם חלק מהמאבק הציבורי הזה.

קולט אביטל: כי עוד לא קרה שבנקים או ממשלה מתנדבים לתת כסף או להחזיר אותו.

קולט אביטל: זה עוד לא קרה.

קולט אביטל: ואצלנו עוד פחות.

קולט אביטל: לגבי אותם בנקים שאתה מדבר עליהם שהם היו באירופה ונעלמו.

קולט אביטל: אנחנו, ככל שהבודקים שלנו הצליחו להגיע למידע, הם הגיעו לארכיונים בחו"ל.

קולט אביטל: לא כל דבר הגיע לידיהם.

קולט אביטל: גם הזמן שלהם, גם הכסף שעמד לרשותם, גם מה שאנחנו יכולנו לתת להם.

קולט אביטל: אם הבנקים האלה נעלמו ואנחנו גוף שפועל בתוך הכנסת, ואין לנו כלים להתחיל לרוץ ממדינה למדינה מה קרה עם חומר ארכיוני של בנקים שנמכרו ונעלמו, קשה לנו להגיע לכל פיסת מידע.

קולט אביטל: אחרון אחרון חביב.

קולט אביטל: תראו, אני רוצה לקדם את הצעת החוק שלנו כמה שיותר מהר.

קולט אביטל: הצעת החוק הזו הונחה על שולחן הכנסת לפני שבוע.

קולט אביטל: עדיין אין לה אפילו מספר.

קולט אביטל: שלא תבואו ולא תגידו שלא קיבלתם אותה מבעוד מועד לעיין בה.

קולט אביטל: אני רוצה לקוות שתוך כמה ימים אני אקבל פטור מהנחה, ואז נגיע לקריאה טרומית בכנסת.

קולט אביטל: כל מי שמוכן לעזור, כל מי שיש לו הערות – בבקשה.

קולט אביטל: לגבי שיטת השערוך, עבדנו עם מומחים מחוץ לארץ, עבדנו עם מומחים בארץ.

קולט אביטל: אני לא מומחית לפיננסים.

קולט אביטל: יכול להיות שהיה צריך להצמיד את זה ללירה שטרלינג.

קולט אביטל: תאמין לי, שגם אם נעשה הצמדה מאז 39' פלוס ארבעה אחוז לשנה, זו שיטה אמיתית, סבירה.

קולט אביטל: הלוואי ונצליח להעביר את זה.

קולט אביטל: יש הפרשים אדירים בשיטה הזו.

קולט אביטל: לפחות בואו נעשה מאבק שהשיטה הזו תתקבל.

קולט אביטל: אני בטוחה שיש עוד כל מיני דרכים למצוא שיערוך עוד יותר טוב.

קולט אביטל: אבל במקום להגיע לפרפקט בואו ננסה להגיע למשהו טוב וננסה להעביר אותו.

קולט אביטל: סליחה, מר טפליצקי אתה צודק במאה אחוז.

קולט אביטל: יש הרבה עוול לגבי אלה שהגיעו לארץ אחרי שנת 53'.

קולט אביטל: על אחת כמה וכמה ניצולי שואה שהגיעו מחבר העמים לשעבר, ממזרח אירופה.

קולט אביטל: את העוול הזה צריך לתקן.

קולט אביטל: מה שמר טפליצקי התכוון אליו זה שאנשים שנמצאים היום בהוסטלים ומקבלים פנסיה בגלל היותם ניצולי שואה, לוקחים להם מתוך הפנסיה הזאת, ממסים אותם, כדי לשלם השתתפות בהוסטלים, וגם נגד זה אנחנו נלחמים.

קולט אביטל: ועל זה אנחנו מקיימים עכשיו ישיבה עם שר השיכון החדש.